આ બાબતે એક રહેવાસીએ મિડ-ડે LOCALને ફરિયાદ કરતાં જણાવ્યું હતું કે ‘પાણીની પાઇપલાઇન તૂટી ગઈ હોવાથી અહીં પાણી ભરાઈ જાય છે. પરિણામે સિનિયર સિટિઝનો કેટલીયે વાર લપસી જતા હોય છે. આ ઉપરાંત પાણીનો બગાડ થઈ રહ્યો છે એ તો અલગ જ. જ્યારે પાણી હોય અને એનો બગાડ થતો હોય ત્યારે સુધરાઈ બગાડ થતો અટકાવે નહીં અને પછી પાણી નથી એમ કહી પાણીકાપ મૂકી દે. ગરમીના દિવસો આવશે ત્યારે ‘પાણી બચાઓ’ના સંદેશ સુધરાઈ આપશે. શું માત્ર સલાહ આપવાનું જ કામ સુધરાઈનું છે? જ્યારે પાણીનો બગાડ થાય છે ત્યારે એને અટકાવવા માટે તો એનો કોઈ જ પૉઝિટિવ ઍટિટ્યુડ જોવા નથી મળતો. એ જ કારણે અનેક સમસ્યાઓમાંથી પસાર થવું પડી રહ્યું છે. આ બાબતે સુધરાઈ ઝડપભેર પગલાં લે અને લીક થતી પાઇપને રિપેર કરી પાણીના બગાડને અટકાવે.’